**REALIZACIJA NEFORMALNIH OBUKA ZA OSOBE S INVALIDITETOM U BOSNI I HERCEGOVINI I CRNOJ GORI**

**Opis uvjeta i zadataka za kandidate (ToR)**

1. **O PROJEKTU POWER**

Projekt POWER: Stvaranje novih mogućnosti za rad, zapošljavanje i profesionalnu rehabilitaciju osoba s invaliditetom, se realizira u Bosni i Hercegovini i Crnoj Gori zahvaljujući potpori Europske unije, kroz IPA II Program prekogranične suradnje Bosna i Hercegovina - Crna Gora. Projekt provodi Caritas BiH u suradnji s partnerima iz BiH i Crne Gore: Nadbiskupijski centar za pastoral mladih Ivan Pavao II., Udruga roditelja i djece s posebnim potrebama Vedri osmijeh, Fond za profesionalnu rehabilitaciju i zapošljavanje osoba s invaliditetom Federacije BiH, Caritas Barske nadbiskupije, Udruženje Paraplegičara Bar i Biznis start-up centar iz Bara. Projekt ima za cilj stvoriti nove mogućnost za zapošljavanje osoba s invaliditetom. Jedna od aktivnosti projekta POWER je realizacija neformalnih obuka.

1. **CILJEVI I REZULTAT ANGAŽMANA**

Kako bi se olakšao proces zapošljavanja i podigle kompetencije za zapošljivost osoba s invaliditetom projektni partneri planiraju realizirati neformalne obuke u BiH i Crnoj Gori. Za svaku obuku je napravljen okvirni plan realizacije (mini kurikulum) koji sadržava opće i specifične informacije. Konačan rezultat angažmana po ovom pozivu i ToR-u je realizacija ukupno 10 obuka, po 5 u svakoj projektnoj zemlji, na temelju izrađenog kurikuluma koji se nalaze u privitku i mogu se preuzeti s web stranice Caritasa BiH (www.caritas.ba).

1. **POPIS OBUKA**
2. **Obuka za mentore:** Realizira se u Bosni i Hercegovini i u Crnoj Gori u trajanju od 20 školskih sati (2,5 radna dana) i namijenjena je mentorima, osobama koje će pratiti pripravnički angažman OSI kod poslodavaca. Na obukama u BiH i CG će sudjelovati ca 10-12 osoba po obuci. Više informacija u programu obuke.
3. **Izrada biznis plana**: Realizira se u Bosni i Hercegovini i u Crnoj GorI u trajanju od 34 školskih sati (4,5 radna dana) i namijenjena je osobama s invaliditetom. Na obukama u BiH i CG će sudjelovati ca 15-20 osoba s invaliditetom po obuci. Više informacija u programu obuke.
4. **Aktivno traženje posla:** Realizira se u Bosni i Hercegovini i u Crnoj Gori u trajanju od 36 školskih sati (4,5 radna dana) i namijenjena je osobama s invaliditetom. Na obukama u BiH i CG će sudjelovati ca 15-20 osoba s invaliditetom po obuci. Više informacija u programu obuke.
5. **Komunikacija i timski rad:** Realizira se u Bosni i Hercegovini i u Crnoj Gori u trajanju od 30 školskih sati (4 radna dana) i namijenjena je osobama s invaliditetom. Na obukama u BiH i CG će sudjelovati ca 15-20 osoba s invaliditetom po obuci. Više informacija u programu obuke.
6. **Motivacija i samopouzdanje**: Realizira se u Bosni i Hercegovini i u Crnoj Gori u trajanju od 30 školskih sati (4 radna dana) i namijenjena je osobama s invaliditetom. Na obukama u BiH i CG će sudjelovati ca 15-20 osoba s invaliditetom po obuci. Više informacija u programu obuke.
7. **OKVIRNI TERMINI REALIZACIJE OBUKA**

Svaka obuka će se realizirati u Bosni i Hercegovini i u Crnoj Gori. Točni termini realizacije će se definirati u suradnji s odabranim kandidatima i ciljnom grupom. Ovdje donosimo okvirne termine:

|  |  |  |
| --- | --- | --- |
| **Obuka** | **Termin BiH (Mostar)** | **Termin CG** |
| Mentori | Do kraja 2018. god. | Do kraja 2018. god. |
| Biznis plan | Kraj 2018. ili početak 2019. | Kraj 2018. ili početak 2019. |
| Komunikacija i timski rad | 4. do 8. 03. 2019. | 11. do 15. 03. 2019. god |
| Motivacija i samopouzdanje | 8. do 13. 04. 2019. | 15. do 19.04.2019. |
| Aktivno traženje posla | 3. do 7. 06.2019. | 10. do 14. 06.2019. |

1. **INFORMACIJE ZA APLIKANTE**

|  |  |
| --- | --- |
| **Broj neformalnih obuka** | Ukupno pet (5) neformalnih obuka u Crnoj Gori i pet (5) u Bosni i Hercegovini. Popis obuka se nalazi u ToR-u. |
| **Vrsta obuka** | Četiri od pet obuka su namijenjene za osobe s invaliditetom u trajanju od 30 do 40 školskih sati, a jedna obuka je za mentore iz poduzeća koje zapošljavaju pripravnike OSI.  |
| **Broj izvršitelja:** | Minimalno jedan (1), a najviše dva (2) izvršitelja za svaku navedenu obuku. *Jedan izvršitelj može aplicirati za realizaciju najviše dvije obuke.*   |
| **Vrsta ugovora:** | Za fizičke osobe: ugovor o djelu na temelju zakonske regulative. Za pravne osobe: ugovor o poslovnoj suradnji.  |
| **Kratki opis zadataka:**  | Priprema metodologije na temelju izrađenog kurikuluma, korekcija kurikuluma po potrebi, priprema prezentacija, vježbi i ostalih materijal; realizacija treninga prema dogovorenom rasporedu, pisanje izvješća o radu, distribucija materijala.  |
| **Predviđeni budžet:** | Caritas BiH ima na raspolaganju 250 eura bruto, po jednom danu treningu. U ovaj iznos uključeni su svi troškovi pripreme i realizacije obuke, uključujući prijevoz i smještaj te izradu završnog izvješća.  |
| **Opći uvjeti:** | Kandidati trebaju imati relevantno znanje i iskustvo u realizaciji sličnih obuka. Prednost će se dati osobama s prethodnim iskustvom u radu s osobama s invaliditetom. Specifični uvjeti su definirani u svakom kurikulumu.  |

1. **NAČIN PRIJAVE**

Svi zainteresirani kandidati svoje prijave trebaju poslati na email adresu: z.malic@caritas.ba **najkasnije do 30.11.2018. godine u 15.00 sati.** Prijava treba sadržavati:

* Prijavni obrazac
* CV kandidata na jednom od službenih jezika u BiH ili Crnoj Gori u kojem su jasno naznačeni iskustvo, reference u obavljanju sličnih poslova i znanje iz tražene tematike. Pravne osobe također trebaju dostaviti CV osobe koja će raditi na realizaciji obuke.
* Provedbeni plan za jednu nastavnu jedinicu iz kurikuluma, po izboru (maksimalno 2 stranice).

Kandidati koje žele aplicirati na natječaj su obvezni preuzeti ToR, kurikulum i prijavni obrazac s web stranice Caritasa BiH ([www.caritas.ba](http://www.caritas.ba)). Aplikacije koje su stigle nakon isteka roka i nepotpune aplikacije se neće uzeti u razmatranje.

1. **KRITERIJI I NAČIN IZBORA KANDIDATA**

Neovisno povjerenstvo će na zasebnoj sjednici razmotriti sve prijave i odlučiti o izboru kandidata. Povjerenstvo će prilikom analiza prijava voditi računa o odnosu svih navedenih kriterija. Osnovni kriteriji prilikom donošenja odluke su:

* Iskustvo u realizaciji iste ili slične obuke.
* Znanje iz navedenih oblasti (akademsko ili neformalno) dokazuje se relevantnim obrazovnim dokumentima.
* Iskustvo u radu s osobama s invaliditetom.
* Kvaliteta provedbenog plana za jednu nastavnu jedinicu.
* Ukupna tražena cijena za realizaciju obuke s uključenim svim troškovima.

Projektni tim zadržava pravo kontaktirati svakog kandidata kako bi provjerio dostavljene informacije. Pismeno izvješće o odabiru izvršitelja poslova će se dostaviti svim kandidatima koji podnesu prijavu na natječaj.

**Sukob interesa:** Na ovaj poziv se ne mogu prijaviti fizičke ili pravne osobe koje su u potencijalnom sukobu interesa, odnosno osobe koje na bilo koji način mogu utjecati na proces objektivnog donošenja odluka. Povjerenstvo i projektni tim zadržavaju pravo odbijanja aplikacije za koju se utvrdi da se nalazi u potencijalnom sukobu interesa sukladno domaćem zakonodavstvu i pravilima Europske unije.

1. **KONTAKT**

Kontakt osoba: Zlatko Malić, Caritas BiH, projekt menadžer

Email: z.malic@caritas.ba

Telefon: + 387 63 491 208

*Sarajevo, 20.11.2018. godine*